Slovenska kronika, 31.7.2017


Naslov: Gradnja novih plinskih blokov v TEB nad plani
Napoved za voditelja:

V Termoelektrarni Brestanica poteka izgradnja prvega od dveh novih plinskih agregatov, ki naj bi nadomestila tri agregate po 23 MW, ki tu obratujejo že od leta 1975 in se njihova tehnična življenjska doba izteka. TEB ima v slovenskem elektroenergetskem omrežju vlogo sistemske elektrarne, njena glavna naloga pa je zagotavljanje terciarne rezerve in predstavlja pomembno komponento v varnostni verigi delovanja krške jedrske elektrarne.

H1: V TE Brestanica postavljajo nov plinski agregat z močjo 53 MW
H2: Nova turbina bo imela 39% izkoristek, stare imajo le 26%
H3: TEB ima v slovenskem elektroenergetskem omrežju vlogo sistemske elektrarne

T- Iz Brestanice GORAN ROVAN /

X- Snemalec in montažer Damir Vincelj /

Potem ko so se na območju TE Brestanica lani aprila začela gradbena dela, je zdaj objekt za nov plinski agregat z močjo 53 MW zgrajen,  v njem pa je že zmontirana večina opreme.
T- JURIJ COLARIČ /
X- vodja projekta izgradnje plinskih blokov v TEB /

»V naslednjih tednih se pričakujejo prvi interni tehnični pregledi. V drugi polovici avgusta izvedemo tim. hladna testiranja, v septembru in oktobru pa tim. vroča testiranja. Prvi zagon turbine bo predvidoma 5. oktobra.«
Izvajalci celo malce prehitevajo terminski plan, znižala pa se je tudi sama vrednost naložbe.

T- TOMO MALGAJ /
X- direktor Termo elektrarne Brestanica /

»Po invest programu imamo to 38 mio 900, ampak bo ta številka nekje 35 mio.«
T- JURIJ COLARIČ /
X- vodja projekta izgradnje plinskih blokov v TEB /

»Naša ocena je, da bomo prišli pod vrednostjo 35 mio, tako da upam, da bo to ena od investicij v energetiki, ki bo pod planiranim investicijskim programom.«
V zgrajenem objektu je prostora za dva plinska agregata, zato so že stekle priprave, za postavitev še enega.
T- TOMO MALGAJ /
X- direktor Termo elektrarne Brestanica /

»To so naše skromne želje, ampak vsekakor mislim, da je zdej pravi čas. Smo pokazal, da znamo delat in tudi glede na te vremenske ujme, ki smo jim priča, menim, da je potrebno slej ko prej tudi razmišljat o drugem bloku.«
V brestaniški termoelektrarni načrtujejo, da bodo lahko v novembru začeli s poskusnim obratovanjem, maja prihodnje leto pa naj bi nov plinski agregat začel s komercialnim obratovanjem.
